Eschert
Eschert (frankprovenzalisch [eʃeːə]) isch e politischi Gmeind im Verwautigschreis Bärner Jura im Kanton Bärn, Schwyz.

Geografi 
Eschert isch es Dorf am südleche Abhang vom Grand Val. D Gmeindsflächi bsteit us 41,8 % langwirtschaftlecher Flächi, 55 % Waud, 2,9 % Sidligsflächi u 0,3 % süschtigi Flächi. D Nachburgmeinde si Court, Moutier, Belprahon u Grandval im Kanton Bärn u Gänsbrunne im Kanton Solothurn.

Gschicht 
Eschert isch zum erschte Mal gnennt worde im Jahr 1179 aus Escert. Bis zum 31. Dezämber 2009 het d Gmeind zum Bezirk Moutier ghört.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 16,7 % gläge.

Religion 
53,4 % vo de Ywohner si evangelisch-reformiert, 33,1 % si römisch-katholisch (Stang 2000).

Politik 
Bi de Nationauraatswahle 2011 het s das Ergebnis ggää: BDP 6,1 %, CVP 4,2 %, EVP 0,5 %, FDP 8,7 %. GLP 1,1 %, GP 5,8 %, SP 16,8 %, SVP 44,8 %, Suschtigi 12,0 %.

Gmeindspresidänt vo Eschert isch dr Eric Barth (Stang 2013).

Wirtschaft 
D Arbetslosigkeit isch im Jahr 2011 bi 1,7 % gläge.

Sprach u Dialäkt 
Bir Vouchszeuuig 2000 hei vo de 356 Ywohner 8,1 % Dütsch aus Houptsprach aaggää, 83,7 % Französisch u 2,8 % Italienisch.

Dr alt frankprovenzalisch Patois vo Eschert isch wahrschynlech ir erschte Heufti vom 20. Jh. uusgstorbe.

Biuder

Weblink 

 www.eschert.ch

Fuessnote 

Ort (Kanton Bärn)